Blaze7451/Wiki-th-20250601 huggingface dataset:
เคาะลีฟะฮ์ บิน ซายิด อัลนะฮ์ยาน

เคาะลีฟะฮ์ บิน ซายิด บิน อัลนะฮ์ยาน ( خليفة بن زايد بن سلطان آل نهيان; Khalifa bin Zayed Al Nahyan) ประธานาธิบดีพระองค์ที่สองแห่งสหรัฐอาหรับเอมิเรตส์และทรงเป็นเจ้าผู้ครองนครอาบูดาบี  สืบราชสมบัติต่อจากซายิด บิน อัลนะฮ์ยาน ผู้เป็นพระราชบิดา
เคาะลีฟะฮ์ประสูติเมื่อวันที่ 25 มกราคม ค.ศ.1948 ที่อัลไอน์ รัฐพักรบ ทรงเคยดำรงตำแหน่งรองนายกรัฐมนตรีสหรัฐอาหรับเอมิเรตส์ตั้งแต่ได้รับเอกราชจากสหราชอาณาจักร และก่อตั้งประเทศเมื่อ พ.ศ. 2514 และดำรงตำแหน่งรองผู้บัญชาการทหารสูงสุด ตั้งแต่ พ.ศ. 2519 ก่อนจะมารับตำแหน่งประธานาธิบดีสืบต่อจากพระราชบิดาที่สิ้นพระชนม์เมื่อ พ.ศ. 2547
เคาะลีฟะฮ์ได้รับการจัดอันดับจากนิตยสารฟอบส์ เป็นเชื้อพระวงศ์ที่ร่ำรวยที่สุดในโลกเป็นอันดับสาม ถือครองทรัพย์สินมีมูลค่า 19 พันล้านดอลลาร์สหรัฐ

**ความตาย**
เคาะลีฟะฮ์ บิน ซายิด อัลนะฮ์ยาน สิ้นพระชนม์อย่างสงบ เมื่อวันศุกร์ที่ 13 พฤษภาคม พ.ศ. 2565 อายุ 73 ปี

**อ้างอิง**

**แหล่งข้อมูลอื่น**
  เว็บทางการ date=2010-01-25 
หมวดหมู่:ประธานาธิบดีสหรัฐอาหรับเอมิเรตส์
หมวดหมู่:ราชวงศ์นะฮ์ยาน
หมวดหมู่:เจ้าผู้ครองรัฐอาบูดาบี
หมวดหมู่:มกุฎราชกุมารแห่งอาบูดาบี
ดอมีนิก-ฟร็องซ์ โลบ ปีการ์

ดอมีนิก-ฟร็องซ์ โลบ ปีการ์ (Dominique-France Loeb Picard; 23 พฤศจิกายน ค.ศ. 1948) หรือ เจ้าหญิงฟาดิลาแห่งอียิปต์ อดีตคู่สมรสของพระเจ้าฟูอัดที่ 2 แห่งอียิปต์ อดีตกษัตริย์ซึ่งครองราชสมบัติขณะที่มีพระชันษาเพียง 5 เดือน และเป็นกษัตริย์องค์สุดท้ายแห่งอียิปต์และซูดาน (ครองราชย์ 26 กรกฎาคม ค.ศ. 1952 — 18 มิถุนายน ค.ศ. 1953)

**ประวัติ**
ปีการ์เกิดเมื่อวันที่ 23 พฤศจิกายน ค.ศ. 1948 ณ ปารีส ประเทศฝรั่งเศส โดยเป็นธิดาของรอแบร์ โลบ (Robert Loeb) และปอล มาเดอแลน ปีการ์ (Paule Madeleine Picard)
เมื่อปีการ์มีอายุได้ 29 ปี เธอได้ทำวิทยานิพนธ์เรื่องอาหรับราตรี ในจิตวิทยาของผู้หญิงของมหาวิทยาลัยเซอร์บอน

**อภิเษกสมรส**
ปีการ์ได้เริ่มต้นความสัมพันธ์กับพระเจ้าฟูอัดที่ 2 แห่งอียิปต์ ครั้งแรกที่พระราชวังโมนาโก โดยต่อมาภายหลังทั้งสองได้อภิเษกสมรสกันเมื่อวันที่ 16 เมษายน ค.ศ. 1976 ที่กรุงปารีส แม้ว่าดอมีนิกจะอภิเษกสมรสภายหลังจากที่พระเจ้าฟูอัดที่ 2 พระสวามีลงจากราชบัลลังก์แล้ว แต่เธอยังได้รับการแต่งตั้งเป็นสมเด็จพระราชินีแห่งอียิปต์โดยได้เปลี่ยนมานับถือศาสนาอิสลาม และเปลี่ยนชื่อเป็น ฟาดิลา
ภายหลังพระเจ้าฟูอัดที่ 2 และฟาดิลาได้หย่าจากกันใน ค.ศ. 1996 โดยใน ค.ศ. 1999 ฟาดิลายังดำรงพระอิสริยยศเป็น เจ้าหญิงฟาดิลาแห่งอียิปต์
อพาร์ทเมนต์ของเธอที่ปารีสถูกยึด เนื่องจากเธอค้างชำระหนี้สินเมื่อ ค.ศ. 2002
ครั้นใน ค.ศ. 2008 หลังจากที่ทรงหย่าแล้ว พระเจ้าฟูอัดที่ 2 อดีตพระสวามีไม่อนุญาตให้เธอมีศักดิ์เป็นเจ้าหญิงอียิปต์

**พระราชโอรส-ธิดา**
พระเจ้าฟูอัดที่ 2 และฟาดิลา มีพระราชโอรส-ธิดา 3 พระองค์  ได้แก่
#  เจ้าชายมูฮัมหมัด อาลี เจ้าชายแห่งซาอิด (5 กุมภาพันธ์ ค.ศ. 1979) 
# เจ้าหญิงเฟาซียะฮ์-ลาติฟะฮ์ (12 กุมภาพันธ์ ค.ศ. 1982)
# เจ้าชายฟากห์รุดดินแห่งอียิปต์ (5 สิงหาคม ค.ศ. 1987) 

**พงศาวลี**

**อ้างอิง**

**แหล่งข้อมูลอื่น**
 Egyptian Royalty Genealogy - by Christopher Buyers- Official Homepage of Fadila Faroukfix-attempted=yes 
หมวดหมู่:เจ้าหญิงอียิปต์
หมวดหมู่:ราชวงศ์มูฮัมหมัดอาลี
หมวดหมู่:บุคคลที่เคยนับถือศาสนายูดาย
หมวดหมู่:บุคคลที่เปลี่ยนไปนับถือศาสนาอิสลาม
หมวดหมู่:มุสลิมชาวฝรั่งเศส
หมวดหมู่:บุคคลจากปารีส
แม่แบบ:เหตุการณ์ปัจจุบัน/2552 ธันวาคม 12

* เจ้าหน้าที่ตำรวจ ทหาร และเจ้าหน้าที่ศุลกากร ร่วมกันเข้ายึดเครื่องบินขนจรวดและอาวุธสงคราม หนักราว 35-40 ตัน จากเกาหลีเหนือ หลังขอลงจอดเติมน้ำมันเชื้อเพลิง ที่ท่าอากาศยานดอนเมือง  (สุทธิชัยหยุ่นดอตคอม)
}
เทพ ธันเดอร์

เทพ ธันเดอร์ เป็นชื่ออัลบั้มเพลงของเทพ โพธิ์งามออกจำหน่ายในปี พ.ศ. 2540  เป็นเพลงแบบเพลงแปลง,โฟล์คป๊อป,แร็คไทม์และนีโอโซล โดยการนำเพลงดังของศิลปินที่มีชื่อเสียงในขณะนั้นทั้งไทยและต่างประเทศมาล้อเลียนพร้อมกับทำแนวแมชอัพผสมผสานแนวคันทรี่,โฟล์ค,แร็คไทม์และนีโอโซล ในอัลบั้มนี้ถูกวางจำหน่ายทั้งสองชุดคือ เมียคอยมาคุม ปกอัลบั้มเสื้อสีแดง กับชุด แร๊พแขก หรือในชุดปกเพลง เชื่อไหมล่ะ ปกอัลบั้มเสื้อสีน้ำเงิน

**รายชื่อเพลง**

**ชุดที่ 1**
# เชื่อไหมล่ะ (ทำนองเพลง U Can't Touch This ของ เอ็มซีแฮมเมอร์)
# แร๊พแขก (ทำนองเพลง Gur Nalon Ishq Mitha ของ Malkit Singh)
# คำโบราณท่านว่า (ทำนองเพลง Oye Como Va ของ Santana)
# ไอ้เซ่อ...จ๊กมก (ทำนองเพลง No Coke ของ Dr. Alban)
# ลาวไม่ธรรมดา (ทำนองเพลง Lambada ของ Kaoma)
# ดื่มเบียร์แหย่เมีย (ทำนองเพลง Talking in Your Sleep ของ The Romantics)
# ส้วม (ทำนองเพลง Hawaii Five-O ของ The Ventures)
# ยาเสพติด
# กินฟรี (ทำนองเพลง Free Me ของ Uriah Heep)
# นมโค (ทำนองเพลง Have You Ever Seen The Rain ของ ครีเดนซ์ เคลียร์วอเทอร์ รีไววอล)
# เสียดายวิชชุดา (ทำนองเพลง Yellow River ของ Christie)
# นักแม่นรู
# ขี้หิด (ทำนองเพลง บีตอิต ของ ไมเคิล แจ็กสัน)
# คนหัวล้าน (ทำนองเพลง Highway Star ของ Deep Purple)

**ชุดที่ 2**
# เมียคอยมาคุม (ทำนองจากเพลง "So Dem A Com" ของ อี-ไทป์)
# โยนทะเล (ทำนองจากเพลง "ลอยทะเล" ของ โจอี้ บอย)
# มีแฟนแล้วก็เอา (ทำนองจากเพลง มีเมียแล้วไม่เอา ของ ดาว มยุรี)
# จ๊าบไว้ก่อน...พ่อสอนไว้ (ทำนองจากเพลง "Bye Bye" ของ ไอคาวะ นานาเสะ)
# ได้เท่าไหร่  (ทำนองจากเพลง "ไม่เท่าไหร่" ของ ที-สเกิร์ต)
# นอนซะแล้ว (ทำนองจากเพลง "วอนซะแล้ว" ของ สุรวุฑ ไหมกัน)
# เพียงเธอเหลือกตา (ทำนองจากเพลง "เพียงเธอหลับตา" ของ มอร์กะจาย)
# เด็กมันชวน (ทำนองจากเพลงเพลง "หวาน" ของ เนิร์สเซอรี่ ซาวน์)
# เฒ่าหัวงู (ทำนองจากเพลง "มีแฟนหรือยังจ๊ะ" ของ ตรีรัก รักการดี)
# ไมเคิลแจ๊คหลุด (มีทำนองจากเพลง แบล็กออร์ไวต์ ของ ไมเคิล แจ็กสัน)
# โรงพยาบาล (ทำนองเพลง Ali Baba ของ Los García)
# นี่แหละ กทม. (ทำนองเพลง  Play That Funky Music 1991 ของ Heavy Yeti And Headmaster Freddy )
หมวดหมู่:อัลบั้มเพลงไทยในปี พ.ศ. 2540
หมวดหมู่:อัลบั้มเพลงภาษาไทย
หมวดหมู่:อัลบั้มเพลงไทยสากล
ดูไบเวิลด์

ดูไบเวิลด์ (Dubai World; دبي العالمية) เป็นบริษัทมหาชนเพื่อการลงทุน ก่อตั้งโดยพระราชกฤษฎีกาที่ตราขึ้นเมื่อวันที่ 2 มีนาคม ค.ศ. 2006 โดยชีกห์มูฮัมหมัด บิน ราชิด อัล มักทูม นายกรัฐมนตรีและรองประธานาธิบดีแห่งสหรัฐอาหรับเอมิเรตส์ เจ้าผู้ครองนครดูไบ และปัจจุบันเป็นผู้ถือหุ้นรายใหญ่  บริษัทก่อตั้งขึ้นเมื่อวันที่ 2 กรกฎาคมในปีนั้น โดยเป็นบริษัทโฮลดิงที่ถือหุ้นในธุรกิจอสังหาริมทรัพย์ในหลายประเทศทั่วโลก รวมทั้งในสหรัฐอเมริกา สหราชอาณาจักร แอฟริกาใต้ จีน
ญี่ปุ่น สหภาพยุโรป   ปัจจุบันบริหารงานโดยสุลต่าน อะห์เหม็ด บิน สุลาเยม ซึ่งดำรงตำแหน่งประธานกรรมการบริษัท
ดูไบเวิลด์เป็นเจ้าของบริษัทนะคีล ซึ่งเป็นเจ้าของโครงการหมู่เกาะต้นปาล์ม หมุ่เกาะโลก เดอะยูนิเวิร์ส นะคีลทาวเวอร์ ดูไบวอเตอร์ฟรอนต์ เดอะปาล์มทาวเวอร์ นะคีลมอลล์ ปาล์ม 360 เดอะปาล์มทรัมป์อินเตอร์ชันแนลโฮเต็ลแอนด์ทาวเวอร์และเป็นเจ้าของเรือสำราญควีนเอลิซาเบธที่ 2 ที่ปลดประจำการแล้ว และเตรียมนำมาตกแต่งเป็นโรงแรมที่เมืองเคปทาวน์ ประเทศแอฟริกาใต้
เมื่อวันที่ 25 พฤศจิกายน พ.ศ. 2552 รัฐบาลดูไบได้ประกาศพักการชำระหนี้ จำนวนเงิน 59,000 ล้านดอลลาร์สหรัฐของดูไบเวิลด์ เป็นเวลาอย่างน้อย 6 เดือน ทำให้เกิดความกังวลว่าอาจจะเป็นต้นเหตุของวิกฤตเศรษฐกิจรอบใหม่ 

**แหล่งข้อมูลอื่น**
  เว็บทางการ date=2022-04-06 
หมวดหมู่:วิกฤตการณ์การเงิน
หมวดหมู่:บริษัทของสหรัฐอาหรับเอมิเรตส์
หมวดหมู่:ดูไบ
หมวดหมู่:บริษัทที่ก่อตั้งในปี พ.ศ. 2549
ไวยตาล

ไวยตาล-พญารากษส เป็นตัวละครหนึ่งในเรื่อง รามเกียรติ์ มีลักษณะหัวโขน หน้ายักษ์สีครามอ่อน บางตำราว่าสีมอคราม ปากขบตาจระเข้ สวมมงกุฎหระหนก กายสีครามอ่อน บางตำราว่าสีมอคราม มี 1 พักตร์ 2 กร 
ปกครองครองกรุงกุรุราษฎร์ในบาดาลเป็นสหายของท้าวจักรวรรดิแห่งกรุงมลิวันท้าวจักรวรรดิขอความช่วยเหลือให้มาช่วยรบศึกกรุงมลิวัน จึงได้ทำพิธีปลุกกระบองตาลวิเศษที่บาดาลเพื่อให้มีฤทธิ์ชี้ต้นตายชี้ปลายเป็นกายจะเป็นเพชร ใครฆ่าไม่ตาย พระพรตให้นิลพัทและอสุรพัตไปทำลายพิธี สำเร็จแล้วดักรออยู่จนกระทั่งท้าวไวยตาลยกทัพมา เกิดการสู้รบกัน ท้าวไวยตาลตาย
หมวดหมู่:ตัวละครในรามเกียรติ์
หมวดหมู่:ตัวละครที่เป็นพระมหากษัตริย์
อลัน เดล

อลัน ฮิว เดล (Alan Hugh Dale) เกิดเมื่อวันที่ 6 พฤษภาคม ค.ศ. 1947 เป็นนักแสดงชาวนิวซีแลนด์ ตั้งแต่ยังเด็กเขามีความสนใจด้านละครเวทีและยังเป็นนักเล่นรักบี้ หลังจากเลิกราจากกีฬาไปเขาได้รับการสนับสนับจากครอบครัว ก่อนที่จะได้เป็นนักแสดงอาชีพเมื่ออายุ 27 ปี ที่ทำงานในนิวซีแลนด์ เดลย้ายไปอยู่ออสเตรเลีย ที่เขาแสดงเป็น ดร. จอห์น ฟอร์เรสต์ ในเรื่อง The Young Doctors ตั้งแต่ปี 1979 ถึง 1982 ต่อมาเขารับบทเป็นจิม โรบินสันใน Neighbours แสดงกว่า 8 ปี บทบาทการแสดงของเขาโดยมากจะอยู่ในออสเตรเลียและสหราชอาณาจักร เขาออกจากซีรีส์ไปเมื่อเขาขัดแย้งกับทางผู้สร้าง กับเงินที่จ่ายให้กับนักแสดง ทั้งตัวเขาและผู้อื่น
หลังจากออกจาก Neighbours เชสแสดงในบทคล้าย ๆ กับโรบินสัน ในออสเตรเลียและดิ้นรนในการหางาน งานของเขากลับมาอีกครั้งเมื่อเขาย้ายไปอยู่ในสหรัฐอเมริกา ในปี 2000 ต้งแต่รับบทในซีรีส์อเมริกันอย่าง เรื่อง The O.C. (รับบทคาเลป นิโคล) และ Ugly Betty (รับบท แบรดฟอร์ด มีด) เช่นเดียวกับแขกรับเชิญใน Lost, 24, NCIS, ER, The West Wing, The X-Files และ The Lone Gunmen เดลยังรับบทสมทบในภาพยนตร์เช่น Star Trek Nemesis, Hollywood Homicide และ Indiana Jones and the Kingdom of the Crystal Skull เช่นเดียวกับละครเพลงเรื่อง Spamalot
ด้านชีวิตส่วนตัว เดลสมรสกับอดีตมิสออสเตรเลีย เทรซีย์ เพียร์สัน ตั้งแต่ปี 1990 และมีลูกด้วยกัน 4 คน

**อ้างอิง**
หมวดหมู่:นักแสดงนิวซีแลนด์
หมวดหมู่:บุคคลจากดะนีดิน
หมวดหมู่:นักแสดงนิวซีแลนด์

นิวซีแลนด์
หมวดหมู่:ชาวนิวซีแลนด์แบ่งตามอาชีพ
หมวดหมู่:ภาพยนตร์ในประเทศนิวซีแลนด์
รางวัลสุพรรณหงส์ทองคำ ครั้งที่ 7

รางวัลสุพรรณหงส์ทองคำ ครั้งที่ 7 ประจำปี พ.ศ. 2530  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยครั้งนี้มี นายสมบูรณ์สุข นิยมศิริ(เปี๊ยก โปสเตอร์) เป็นนายกสมาคม  
ในครั้งนี้เป็นการคัดเลือกผลงานภาพยนตร์ไทยที่ฉายในช่วงปี พ.ศ. 2530 มาทำการตัดสิน   โดยมีพิธีประกาศผลและมอบรางวัลในคืนวันอาทิตย์ที่ 10 เมษายน พ.ศ. 2531 ณ  หอประชุมใหญ่ ศูนย์วัฒนธรรมแห่งประเทศไทย ถ่ายทอดทางสถานีโทรทัศน์สีกองทัพบกช่อง 7 และถือเป็นครั้งสุดท้ายของการจัดรางวัลนี้ในนามของสมาคมผู้อำนวยการสร้างภาพยนตร์ไทย

**ผู้ได้รับรางวัลสุพรรณหงส์ทองคำ**

**อ้างอิง**
 จากสูจิบัตรงานประกาศผลการประกวดภาพยนตร์ไทยยอดเยี่ยม รางวัลสุพรรณหงส์ทองคำ

หมวดหมู่:พ.ศ. 2530
ฝูงบิน 19

ฝูงบิน 19 เป็นการตั้งชื่อของฝูงบินทิ้งระเบิดตอร์ปิโด กรัมแมน ทีบีเอฟ อเวนเจอร์ จำนวน 5 ลำ ซึ่งหายไปเมื่อวันที่ 5 ธันวาคม พ.ศ. 2488 ระหว่างการจัดการบินทดสอบของกองทัพเรือสหรัฐอเมริกา จากฟอร์ท ลอเดอร์เดล (Naval Air Station Fort Lauderdale) รัฐฟลอริดาHosted by ibiblio.org. Verified 2008-03-08 โดยการฝึกดังกล่าวถูกเรียกว่า "ปัญหาระบบนำร่องหมายเลข 1" ซึ่งเป็นการประยุกต์การทิ้งระเบิดและการนำทางเข้าด้วยกัน ซึ่งเที่ยวบินอื่นถูกบรรจุให้เข้าทำในวันนั้น นักบินสตรีอาวุโสซึ่งถูกมอบหมายให้ติดตามภารกิจของฝูงบิน 19 ก็มีอุปสรรคเกิดขึ้น ในประการแรก ฝูงบินยังคงสนองคำร้องขอ แต่ในภายหลัง ได้เกิดความสับสนอย่างมาก และความกลัวโดยปราศจากเหตุผล ซึ่งทำให้สถานการณ์ของนักบินฝึกหัดเลวร้ายลง โดยการนำพวกเขาออกห่างจากฝั่งมากยิ่งขึ้น
จากเที่ยวบินดังกล่าว ลูกเรือ 14 คนหายสาบสูญ รวมทั้งลูกเรืออีก 13 คนของเครื่องบิน พีบีเอ็ม มารีเนอร์  ซึ่งเกิดระเบิดขึ้นกลางอากาศในระหว่างการดำเนินการค้นหา ผู้สืบสวนทางทะเลสรุปว่า ฝูงบิน 19 เกิดจากความสับสนและตกลงสู่ท้องทะเล หลังจากที่เชื้อเพลิงหมด ส่วนความสูญเสียของพีบีเอ็ม เกิดจากความขัดข้องทางเครื่องยนต์ แต่หลายฝ่ายก็ออกมาตั้งข้อสงสัยเกี่ยวกับการสืบสวนของกองทัพเรือ

**อ้างอิง**
หมวดหมู่:สามเหลี่ยมเบอร์มิวดา
หมวดหมู่:หน่วยและรูปขบวนกองทัพเรือสหรัฐ
อเมริกัน บิวตี้

อเมริกัน บิวตี้ (italic=yes) เป็นภาพยนตร์อเมริกันแนวดราม่า ในปี ค.ศ. 1999 กำกับโดยแซม เมนเดส และเขียนบทโดยอลัน บอล โดยได้เควิน สเปซีย์รับบท เลสเตอร์ เบิร์นแฮม ชายวัยกลางคนทำงานบริษัทซึ่งไม่ซื่อสัตย์ที่ตกอยู่ในปัญหาชีวิตและหลงเสน่ห์ในเพื่อนสนิทของลูกสาววัยรุ่น ภาพยนตร์ร่วมแสดงโดนแอนเนตต์ เบนิงและโทรา เบิร์ช ในบทภรรยาและลูกสาว ตามลำดับ นอกจากนี้ยังได้นักแสดงอย่างมีน่า ซูวารี, เวส เบนต์ลีย์และคริส คูเปอร์ มาร่วมแสดง และเป็นภาพยนตร์การกำกับเรื่องแรกของเมนเดส และยังเป็นบทภาพยนตร์ครั้งแรกของบอลเช่นกัน ภาพยนตร์ได้รับทุนจากดรีมเวิร์กส ที่ได้ซื้อบทของบอลไปในจำนวนตัวเลข 6 หลักในปี 1998
สเปซีย์เป็นนักแสดงตัวเลือกแรกของเมนเดสสำหรับบทเลสเตอร์ ถึงแม้ว่าทางดรีมเวิร์กสจะบอกผู้กำกับว่าให้พิจารณานักแสดงที่เป็นที่รู้จักมากกว่านี้ เช่นเดียวกันก็มีการแนะนำนักแสดงหลายคนสำหรับบทแคโรลีน ภรรยาของเลสเตอร์ จนเมนเดสได้คัดเลือกเบนิง โดยที่ทางดรีมเวิร์กสไม่รับทราบ การถ่ายทำส่วนใหญ่ถ่ายทำระหว่างเดือนธันวาคม 1998 ถึง กุมภาพันธ์ 1999 ในฉากของวอร์เนอร์บราเธอร์ส ในเบอร์แบงก์ รัฐแคลิฟอร์เนีย ภาพยนตร์มีการเปลี่ยนแปลงหลายครั้งในระหว่างการตัดต่อ ที่มีผลต่อโทนเรื่องและตัดฉากอธิบายตอนจบออก ภาพยนตร์ได้รับเสียงวิจารณ์ด้านบวกทั้งจากนักวิจารณ์และผู้ชม เป็นภาพยนตร์อเมริกันที่ได้รับเสียงวิจารณ์ดีที่สุดในปี 1999 กับรายได้ 350 ล้านเหรียญสหรัฐทั่วโลก
อเมริกัน บิวตี้ ได้รับรางวัลต่างๆมากมาย เช่น- รางวัลออสการ์ ชนะเลิศ 5 รางวัล
** สาขาภาพยนตร์ยอดเยี่ยม
** สาขานักแสดงนำชายยอดเยี่ยม
** สาขาผู้กำกับภาพยนตร์ยอดเยี่ยม
** สาขาบทภาพยนตร์ดั้งเดิมยอดเยี่ยม
** สาขาถ่ายภาพยอดเยี่ยม- รางวัลลูกโลกทองคำ ชนะเลิศ 3 รางวัล
** สาขาภาพยนตร์ยอดเยี่ยม ประเภทภาพยนตร์ดรามา
** สาขาผู้กำกับภาพยนตร์ยอดเยี่ยม
** สาขาบทภาพยนตร์ยอดเยี่ยม- รางวัลบาฟต้า ชนะเลิศ 6 รางวัล
** สาขาภาพยนตร์ยอดเยี่ยม
** สาขานักแสดงนำชายยอดเยี่ยม
** สาขานักแสดงนำหญิงยอดเยี่ยม
** สาขาตัดต่อยอดเยี่ยม
** สาขาถ่ายภาพยอดเยี่ยม
** สาขาภาพยนตร์เพลงยอดเยี่ยม

**เชิงอรรถ**

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2542
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์โดยดรีมเวิร์กส
ชูร่า

ไฟล์:ชูร่ากับรัสปูติน.jpg|thumb|250px|ภาพการต่อสู้ระหว่างชูร่า กับ รัสปูตินซึ่งมีวัดไทยเป็นฉากหลัง
ชูร่า (シュラ; Shura) หรือ นายขนมต้ม เป็นตัวละครจากเกม ผู้ใช้วิชามวยไทยออกต่อสู้ ปรากฏตัวครั้งแรกในเกมเวิลด์ฮีโร่ ภาค 2 ซึ่งเป็นเกมต่อสู้ (Vs.Fighting) จากประเทศญี่ปุ่น ซึ่งเป็นตัวละครที่ได้รับความนิยมอยู่พอสมควรในวงการเกมต่อสู้ของไทย
ทั้งนี้ ทางบริษัท ADK ซึ่งเป็นผู้ผลิตจากประเทศญี่ปุ่น ได้ดัดแปลงต้นแบบมาจากนักมวยไทยในตำนานผู้มีนามว่า นายขนมต้ม มาเป็นต้นแบบ โดยนักเล่มเกมชาวญี่ปุ่นได้ขนานนามว่า ชูร่า ซึ่งหมายถึงเทพปีศาจ และนักเล่นเกมชาวไทยขนานนามว่าเป็น "นายขนมต้มกลับชาติมาเกิด" ฉากสังเวียนการต่อสู้ประจำตัวของชูร่าในเวิลด์ฮีโร่ภาค 2 มีชื่อเสียงในด้านภาพลักษณ์ของศาสนสถานไทยซึ่งมีพระสงฆ์และแมวไทยปรากฏอยู่ในฉากหลังนี้ด้วย
โดยชูร่าเป็นนักมวยไทยที่มีท่าไม้ตายแบบพุ่งชกเหมือนกับเอ็ม. ไบสัน ซึ่งเป็นนักมวยจากสตรีทไฟท์เตอร์ และมีท่าไม้ตายเป็นเข่าลอย ที่คล้ายกันกับท่าไม้ตายที่มีชื่อว่าไทเกอร์นีครัชของสกัด และไทเกอร์คิกของโจ ฮิกาชิ ซึ่งเป็นสองนักมวยไทยจากเกม Capcom vs. SNK 2 ด้วยเช่นกัน

**ประวัติตามท้องเรื่อง**
ชูร่า เป็นนักมวยไทยที่มีชีวิตอยู่ในสมัยอยุธยา เขาได้เริ่มเดินทางตามหาพี่ชายซึ่งเป็นนักมวยเช่นเดียวกับเขา โดยที่ชูร่าเองไม่ทราบแน่ชัดว่ายังมีชีวิตอยู่หรือไม่ รวมทั้งเขายังมีความปรารถนาที่จะเป็นแชมป์มวยเช่นดียวกับพี่ชายของตนอีกด้วย ภายหลังจากการเสร็จสิ้นการแข่งขันศึกเวิลด์ฮีโร่ ภาคเพอร์เฟกต์แล้ว ชูร่ารู้สึกปราบปลื้มกับชัยชนะที่ตนได้รับเป็นอย่างยิ่ง ดร.บราวน์ซึ่งเป็นนักวิทยาศาสตร์ได้ออกมาแสดงความยินดีต่อเขา แต่ชูร่าเองก็ไม่คาดคิดมาก่อนว่าแม่ของเขาจะมาหาเขาที่แห่งนี้ด้วย เขากล่าวกับแม่ของตนว่าเขาได้รับชัยชนะแล้ว โดยที่เขาไม่ทราบมาก่อนเลยว่าแม่ของเขามาที่นี่เพียงเพื่อต้องการให้เดินทางกลับบ้านเกิดของตน

**ข้อมูลจำเพาะ**
 ชื่อ : ชูร่า (นายขนมต้ม)- ชื่อจริง : ชูร่า นายขนมต้ม- การขนานนามในญี่ปุ่น : ชูร่า- การขนานนามในไทย : นายขนมต้ม- สัญชาติ : Thailand- วันเดือนปีเกิด : 27 มิถุนายน ค.ศ. 1742 - ส่วนสูง : 167 ซม. (5 ฟุต 6 นิ้ว)- น้ำหนัก : 50 กิโลกรัม (110 ปอนด์)- กรุ๊ปเลือด : O- สิ่งที่ชอบ : ช่วงเวลาดีๆของชีวิต, พี่ชาย, ทำอาหารไทย, ศึกมวยไทยทัวนาเมนท์ และแมวสยาม- สิ่งที่เกลียด : คนแก่, ความยากจน และพี่ชาย

**อ้างอิง**
 นิตยสารเกมแม็ก (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**ดูเพิ่ม**
 ฮัตโตริ ฮันโซ- ฟูมะ โคทาโร่

**แหล่งข้อมูลอื่น**
  ข้อมูลที่เกี่ยวข้องกับ "ชูร่า" -  ワールドヒーローズゴージャス：NEOGEO オンラインコレクション-  バーチャルコンソール ワールドヒーローズ
หมวดหมู่:ตัวละครเกม
หมวดหมู่:ตัวละครชาวไทยในวิดีโอเกม
หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชาวอาณาจักรอยุธยา
หมวดหมู่:ตัวละครในบันเทิงคดีจากภาคกลางของประเทศไทย
หมวดหมู่:ตัวละครชายในวิดีโอเกม
พจนานุกรมศัพท์วรรณกรรมไทย ฉบับราชบัณฑิตยสถาน พ.ศ. 2552

พจนานุกรมศัพท์วรรณกรรมไทย ฉบับราชบัณฑิตยสถาน พ.ศ. 2552
พจนานุกรมศัพท์วรรณกรรมไทย ฉบับราชบัณฑิตยสถาน พ.ศ. 2552 เป็นพจนานุกรมที่ที่รวบรวมศัพท์เฉพาะเกี่ยวกับประเภทของวรรณกรรม และคำศัพท์ที่เกี่ยวข้องกับวรรณกรรมหรือมีปรากฏใช้ในงานวรรณกรรม ที่อธิบายศัพท์โดยเรียงลำดับตามตัวอักษร ก-ฮ แต่ทั้งนี้ เล็ก พงษ์สมัครไทย จากนิตยสารศิลปวัฒนธรรม เห็นข้อผิดพลาดหลายประการ เช่นความผิดพลาดในลักษณะของเนื้อหาวิชา ซึ่งเล็ก พงษ์สมัครไทย เห็นข้อผิดพลาดในหน้า 1,2,7,33,38,43,53,255-256,315,358,443,461,510,511,577 นอกจากนั้นยังตั้งข้อสังเกตบางประการเกี่ยวกับการเก็บศัพท์วรรณกรรมไทยไม่ครบถ้วน รวมถึงภาษาอังกฤษประกอบศัพท์วรรณกรรมไทย และระบบการเขียนหนังสืออ้างอิงที่ไม่แน่นอน ไม่มีหลักในการจัดทำ

**อ้างอิง**
หมวดหมู่:พจนานุกรม
หมวดหมู่:สำนักงานราชบัณฑิตยสภา
เคลวิน (แก้ความกำกวม)

เคลวิน อาจหมายถึง- แม่น้ำเคลวิน แม่น้ำในเมืองกลาสโกว์ สกอตแลนด์ สหราชอาณาจักร- วิลเลียม ทอมสัน บารอนเคลวินที่ 1 นักวิทยาศาสตร์และวิศวกรชาวอังกฤษ

**ชื่อที่มีที่มาจากแม่น้ำเคลวิน**

**ชื่อที่มีที่มาจากบารอนเคลวินที่ 1**
 เคลวิน หน่วยอุณหภูมิในระบบเอสไอ

**ชื่อบุคคล ==
วิกิพีเดีย:เรียงความวิกิพีเดีย

เรียงความ บนวิกิพีเดีย เป็นประเภทของหน้าในโครงการเนมสเปซ ซึ่งถูกเขียนขึ้นโดยผู้แก้ไขหนึ่งคนหรือมากกว่า ซึ่งแสดงบางส่วนของการทำงานบนหรือกับวิกิพีเดีย เรียงความอาจมีหลากหลาย นับตั้งแต่ความคิดเห็นส่วนตัว ความคิดเห็นของส่วนน้อย ไปจนถึงความคิดเห็นอันเป็นเอกฉันท์ของผู้ใช้วิกิพีเดีย ไม่เหมือนกับนโยบายและแนวปฏิบัติ เรียงความดังกล่าวไม่มีเป้าหมายที่จะพยายามทำให้เกิดความเป็นเอกฉันท์อย่างเป็นทางการ และทุกคนก็มีสิทธิที่จะเขียนเรียงความอย่างเสรี

**การเขียนเรียงความ**

**การสร้างหน้าเรียงความ**
คุณสามารถเขียนเรียงความได้เมื่อคุณมีบัญชีผู้ใช้ของตนเอง และเมื่อคุณได้ล็อกอินเข้าสู่ระบบแล้ว ทุกอย่างก็เป็นเรื่องง่าย เพียงแค่พิมพ์หัวเรื่องสำหรับเรียงความของคุณในกล่องสืบค้นทางซ้าย แล้วใส่เนมสเปซ "วิกิพีเดีย:" หรือ "WP:" นำหน้าเท่านั้น และหลังจากจุดนี้ กระบวนการทุกอย่างก็เป็นเหมือนกับการสร้างหน้าอื่น ๆ ในวิกิพีเดียเช่นเดียวกัน
คุณอาจต้องการค้นหาเพื่อดูว่ามีเรียงความที่เหมือนกันหรือคล้ายกันอยู่แล้วหรือไม่ ด้วยการใส่คำค้นในกล่องสืบค้น ซึ่งคุณอาจตัดสินใจเลิก ถ้าเรียงความมีอยู่ในวิกิพีเดียแล้ว หรือคุณอาจตัดสินใจปรับปรุงเรียงความที่มีอยู่แล้วให้มีความเห็นของคุณลงไปด้วย แต่การมีมุมมองที่แตกต่างกันในหัวเรื่องเดียวกันอาจเป็นเหตุผลที่เหมาะสมสำหรับการสร้างเรียงความใหม่ขึ้นมาอีก

**การแสดงความเป็นเรียงความ**
เรียงความทุกชิ้นในวิกิพีเดียจะต้องถูกติดป้ายว่าเป็นเรียงความ โดยการเพิ่มเติมแม่แบบไปบนส่วนบนสุดของหน้าเพื่อแสดงความเป็นเรียงความ- เรียงความ เป็นแม่แบบที่ใช้สำหรับติดเรียงความโดยทั่วไป

**การปรับปรุงเรียงความ**
คุณไม่จำเป็นจะต้องเป็นผู้ที่เขียนเรียงความเป็นคนแรก จึงจะมีโอกาสปรับปรุงแก้ไขมัน หากมีเรียงความที่คุณต้องการเขียนอยู่ก่อนแล้ว คุณสามารถเพิ่มเติมเนื้อหา ลดเนื้อหา หรือแก้ไขเนื้อหาได้ตามที่คุณต้องการ 
ในขณะที่กำลังปรับปรุงเรียงความที่มีอยู่แล้ว ให้ใช้คำชี้แจงเดียวกับด้านบน คุณสามารถช่วยได้โดยการเพิ่มเติมสิ่งที่เรียงความยังขาดไป
และที่สำคัญที่คุณจะต้องจำให้ขึ้นใจ เช่นเดียวกับทุกสิ่งทุกอย่างบนวิกิพีเดีย เรียงความไม่มีผู้ใดเป็นเจ้าของ รวมทั้งผู้ที่เขียนมันขึ้นมาด้วย ผู้ใช้ทุกคนมีโอกาสอย่างเสรีที่จะปรับปรุงเรียงความ และกฎดังกล่าวก็ใช้ได้กับอย่างอื่นด้วยเช่นกัน

**แต่ห้ามเขียน...**
ในขณะที่คุณมีเสรีภาพที่จะเขียนเรียงความ แต่ก็เช่นเดียวกับเนมสเปซอื่นบนวิกิพีเดีย มันมีข้อจำกัดของมัน เรียงความที่มีเนื้อหาเข้าข่ายดังกล่าวจะไม่สามารถถูกเขียนขึ้นได้:- งานเขียนที่ไม่มีความสัมพันธ์กับวิกิพีเดียในทางใดเลย จุดประสงค์ของการเขียนเรียงความ คือ การช่วยเหลือสารานุกรม (โดยการให้ข้อมูล คำชี้แจง แปลความหมาย หรือให้คำแนะนำ) และจะต้องไม่เกี่ยวข้องกับหัวเรื่องอื่น- งานเขียนที่เขียนถึงตนเองหรือบุคคลอื่น - งานเขียนซึ่งละเมิดนโยบายของวิกิพีเดีย เช่น สแปม การโจมตีผู้ใช้ การละเมิดลิขสิทธิ์ หรือผลประโยชน์ทับซ้อน- งานเขียนซึ่งขัดกับวัตถุประสงค์ของวิกิพีเดีย เช่น การรวบรวมแหล่งข้อมูลภายนอก เครือข่ายส่วนบุคคล หรือบริการประชาสงเคราะห์
หมวดหมู่:เรียงความในวิกิพีเดีย
สตีฟ ลอว์เรนซ์

สตีฟ ลอว์เรนซ์ (8 กรกฎาคม ค.ศ. 1935 - 7 มีนาคม ค.ศ. 2024) เป็นนักร้อง นักแสดงชาวอเมริกัน มีซิงเกิลฮิตอันดับ 1 บน บิลบอร์ดฮอต 100 อย่าง "Go Away Little Girl" และเป็นที่รู้จักในฐานะสมาชิกวงดูโอคู่กับภรรยาของเขา ไอดี กอร์เม ในชื่อวง สตีฟแอนด์ไอดี ทั้งคู่ยังปรากฏตัวด้วยกันในรายการโทรทัศน์ของสตีฟ อัลเลน ที่ชื่อ The Tonight Show ในช่วงกลางคริสต์ทศวรรษ 1950 
สตีฟ ลอว์เรนซ์ เสียชีวิตเมื่อวันที่ 7 มีนาคม ค.ศ. 2024 ขณะอายุ 88 ปี จากโรคแทรกซ้อนที่เกี่ยวข้องกับโรคอัลไซเมอร์

**อ้างอิง**
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:บุคคลจากบรุกลิน
วิกิพีเดีย:ประกาศ/ส่วนหัว

หน้านี้สำหรับ:- หลักไมล์ที่สำคัญ สถิติ และอันดับความนิยมบนอินเทอร์เน็ตของวิกิพีเดียจากอเล็กซา- ข่าวจากมูลนิธิวิกิมีเดีย ซึ่งส่งผลกระทบต่อวิกิพีเดียภาษาไทย
สำหรับข่าวอื่น ดูที่:- ข่าวที่เกิดขึ้นในวิกิพีเดียโดยเฉพาะ — สารวิกิพีเดีย  Wikipedia Signpost - ข่าวประชาคมและเหตุการณ์ที่เกิดขึ้น — ศาลาประชาคม- ข่าวที่ไม่เกี่ยวข้องกับวิกิพีเดีย — วิกิข่าว- ข่าววิกิพีเดียหลายภาษา — ข่าววิกิมีเดียบนเมทา - ข่าวสารด้านเทคนิค — สารเทคนิคบนเมทา- ข่าวที่เกี่ยวข้องกับโครงการพี่น้อง — ข่าววิกิมีเดียบนเมทา - ประกาศอื่น ๆ จากวิกิมีเดีย 

**ประกาศปัจจุบัน**
__TOC__
โฟล์กร็อก

โฟล์กร็อก (Folk rock) เป็นแนวเพลงที่รวมองค์ประกอบของดนตรีโฟล์กและร็อกเข้าด้วยกัน ในความหมายช่วงแรก ๆ คำนี้หมายถึงแนวเพลงที่เกิดในสหรัฐอเมริกาและสหราชอาณาจักรราวกลางคริสต์ทศวรรษ 1960 ดนตรีมีความชัดเจนโดยการประสานเสียงร้องที่แน่นและค่อนข้างสะอาด (ไม่มีเอฟเฟกต์และการบิดเสียง) ร่วมกับเครื่องดนตรีไฟฟ้า ตัวอย่างเช่น เสียงเครื่องสาย 12 เส้น ที่นักกีตาร์วงเบิร์ดส โรเจอร์ แม็กกิน ที่นำมาใช้บ้างโดยจอร์จ แฮร์ริสัน ในปี 1964 และ 1965 
โรเจอร์ แม็กกินแห่งวงเบิร์ดส เคยกล่าวว่า วงเดอะบีตเทิลส์ เป็นแรงบันดาลใจให้เขารวมเพลงโฟล์กเข้ากับร็อก ออลมิวสิกยกให้วงเดอะบีตเทิลส์ ร่วมไปกับบ็อบ ดีแลน มีอิทธิพลอย่างมากให้กับการเกิดของโฟล์กร็อกในปี 1965

**อ้างอิง**
หมวดหมู่:ดนตรีร็อก
วิกิพีเดีย:ประกาศ/กรุ 2

== พ.ศ. 2552**

**23 ธันวาคม**
 วิกิพีเดียไทยมีอายุครบ 6 ปี- วิกิพีเดียไทยมีผู้ใช้ลงทะเบียนครบ 80,000 คน

**10 ธันวาคม**
 วิกิพีเดียไทยมีบทความครบ 53,000 บทความ โดยบทความลำดับที่ 53,000 คือ มาสด้า ดีมิโอ

**1 ธันวาคม**
 วิกิพีเดียไทยมีบทความคัดสรร 70 บทความ

**4 กันยายน**
 วิกิพีเดียไทยมีบทความครบ 50,000 บทความ โดยบทความลำดับที่ 50,000 คือ พระนันทเถรศากยะ

**15 มิถุนายน**
 วิกิพีเดียทุกภาษาเปลี่ยนแปลงสัญญาอนุญาตไปใช้ CC-BY-SA 3.0 ควบคู่กับ GFDL 

**3 มิถุนายน**
 ร่างนโยบายสิ่งที่มีชื่อเสียงเพิ่มเติม

**22 เมษายน**
 การจัดระเบียบการใช้ภาพชอบธรรม 

**1 เมษายน**
 การอภิปรายการลอกข้อมูลจากวิกิพีเดียไปโดยไม่ทำตามเงื่อนไข และการละเมิดลิขสิทธิ์ในวิกิพีเดียไทย

**9 มีนาคม**
 เปลี่ยนการแสดงผลบนหน้าหลัก จากการอภิปราย

**9 กุมภาพันธ์**
 วิกิพีเดียไทยมีบทความคุณภาพจำนวน 50 บทความ

**5 กุมภาพันธ์**
 การอภิปรายเพื่อกำหนดการปลดบทความคัดสรร
โรงเรียนกระสังพิทยาคม

โรงเรียนกระสังพิทยาคม เดิมชื่อ โรงเรียนกระสัง เป็นโรงเรียนมัธยมศึกษาขนาดใหญ่พิเศษ และเป็นโรงเรียนมัธยมศึกษาประจำอำเภอกระสัง จังหวัดบุรีรัมย์ สังกัดสำนักงานเขตพื้นที่การศึกษามัธยมศึกษาเขต 32 (บุรีรัมย์) ตั้งอยู่ที่ เลขที่ 418 หมู่ที่ 9 ถนนสุขาภิบาล 14 อำเภอกระสัง จังหวัดบุรีรัมย์ ผู้บริหารคนปัจจุบัน (พ.ศ.2566) คือ นายไพบูลย์ มั่นยืน
มีแผนการเรียน 12-12-12/12-12-12

**ประวัติ**
โรงเรียนกระสังพิทยาคม เดิมชื่อ โรงเรียนกระสัง ก่อตั้งเมื่อวันที่ 15 กุมภาพันธ์ 2503 อยู่ในเขตสุขาภิบาล จังหวัดบุรีรัมย์ 
*พ.ศ. 2503 รับนักเรียนระดับมัธยมศึกษาปีที่ 1 (ม.1) จำนวน 1 ห้องเรียน โดยฝากเรียนที่โรงเรียนกระสัง ซึ่งเป็นโรงเรียนประถมศึกษา สังกัดองค์การบริหารส่วนจังหวัดบุรีรัมย์ในสมัยนั้น โดยมีนายพิณ อาจพลไทย ศึกษาธิการอำเภอกระสัง เป็นผู้รักษาการแทนครูใหญ่ ต่อมาในวันที่ 17 พฤษภาคม  2503  ทางราชการได้แต่งตั้งนายวิจิตร วิเศษฤทธิ์ ให้มาดำรงตำแหน่งครูใหญ่ และได้ย้ายมาทำการสอนที่บ้านพักนายอำเภอกระสัง (นายสมบูรณ์ ไทยวัชรามาศ)  ชั่วคราว เนื่องจากอยู่ใกล้บริเวณก่อสร้างอาคารเรียน และนักเรียนจะได้ช่วยปรับพื้นที่สำหรับก่อสร้างอาคารเรียนด้วย เมื่อสร้างอาคารเสร็จ   (หอประชุมขนาดเล็ก)  จึงได้ย้ายมาทำการสอนเป็นการถาวรและได้ขยายชั้นเรียนต่อมาตามลำดับ
*พ.ศ. 2515 ได้รับอนุญาตให้เปลี่ยนเป็น โรงเรียนกระสังพิทยาคม
*พ.ศ. 2518 ได้รับการบริจาคที่ดินจากนายไกร สุขอนันต์ อดีตกำนันตำบลกระสัง เนื้อที่ 39 ไร่ 287 ตารางวา ที่ดินแปลงนี้ ปัจจุบันขึ้นทะเบียนเป็นที่ราชพัสดุหมายเลข บร.505(14875) 

**ทำเนียบผู้บริหารโรงเรียน**

**การศึกษา**

**การเรียนในระดับชั้นมัธยมศึกษาตอนต้น ม.1-3**
มีทั้งสิ้น  36 ห้องเรียน- ชั้นมัธยมศึกษาปีที่ 1
** 13 ห้องเรียน- ชั้นมัธยมศึกษาปีที่ 2
** 13 ห้องเรียน- ชั้นมัธยมศึกษาปีที่ 3
** 12 ห้องเรียน

**การเรียนในระดับชั้นมัธยมศึกษาตอนปลาย ม.4-6**
มีทั้งสิ้น  36 ห้องเรียน- ชั้นมัธยมศึกษาปีที่ 4
** 13 ห้องเรียน- ชั้นมัธยมศึกษาปีที่ 5
** 13 ห้องเรียน- ชั้นมัธยมศึกษาปีที่ 6
** 12 ห้องเรียน
โรงเรียนกระสังพิทยาคมของนักเรียนชั้นม 1/11

**รางวัลและความภาคภูมิใจชาวชมพู-ฟ้า**
 วงดนตรีคอมโบ้โรงเรียนกระสังพิทยาคม ได้รับรางวัลชนะเลิศจากการชนะเลิศการประกวดวงดนตรีเพลงพระราชนิพนธ์จาก พระบาทสมเด็จพระเจ้าอยู่หัว ในรายการชิงช้าสวรรค์ ระดับประเทศ
*กีฬาฮอกกี้

**อ้างอิง**
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาบุรีรัมย์
หมวดหมู่:โรงเรียนในจังหวัดบุรีรัมย์
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:อำเภอกระสัง
ซัมโฟร์ตีวัน

ซัมโฟร์ตีวัน (Sum 41) เป็นวงพังก์ร็อกจากอะแจกซ์ รัฐออนแทริโอ ประเทศแคนาดา ที่ก่อตั้งวงตั้งแต่ปี ค.ศ. 1996 มีสมาชิกปัจจุบันคือ เดอริก วิบลีย์ (ร้องนำ, กีตาร์ริธึม) เจสัน แม็คคาสลิน (กีตาร์เบส ร้องประสาน) และ ทอม แทกเกอร์ (กีตาร์ลีด ร้องประสานและคีย์บอร์ด)
ในปี ค.ศ. 1999 วงได้เซ็นสัญญากับค่ายระดับนานาชาติอย่างไอแลนด์เรเคิดส์ จากนั้นมีผลงานสตูดิโออัลบั้ม 4 ชุด ซึ่งทุกชุดได้รับแผ่นเสียงทองคำขาวในแคนาดา อัลบั้มที่ประสบความสำเร็จที่สุดคืออัลบั้มชุด All Killer No Filler ที่ได้รับ 3 แผ่นเสียงทองคำขาวในแคนาดาและสหรัฐอเมริกา มีซิงเกิลดังอย่าง "Fat Lip" ที่ติดชาร์ตอันดับ 1 บนบิลบอร์ดโมเดิร์นร็อกชาร์ต ถือเป็นซิงเกิลที่ประสบความสำเร็จที่สุดของวง ส่วนซิงเกิลที่ 2 จากอัลบั้มนี้ "In Too Deep" ติดท็อป 10 บนโมเดิร์นร็อกชาร์ต
วงได้ออกแสดงมากมายมากกว่า 300 ครั้งในแต่ละปีและมีทัวร์รอบโลกอันยาวนาน ส่วนมากจะยาวมากกว่า 1 ปี พวกเขายังได้รับการเสนอชื่อเข้าชิงรางวัลจูนและได้รับรางวัล 2 ครั้ง (กลุ่มแห่งปี ในปี 2002 และอัลบั้มร็อกยอดเยี่ยม ในปี 2005 จากชุด Chuck) พวกเขายังได้รับการเสนอชื่อเข้าชิงรางวัลแคนาเดียนอินดีเพนเดนต์มิวสิกอวอร์ดส 3 ครั้ง และในปี 2004 พวกเขาได้รับรางวัลวูดี สำหรับเพลง "The Good Woodie (Greatest Social Impact)" พวกเขายังได้รับการเสนอชื่อเข้าชิงรางวัลเคอร์แรง ในปี 2003 สำหรับสาขาการแสดงสดยอดเยี่ยม

**อ้างอิง**
หมวดหมู่:กลุ่มดนตรีที่ก่อตั้งในปี พ.ศ. 2539
หมวดหมู่:วงกลุ่มสี่สัญชาติแคนาดา
หมวดหมู่:บุคคลจากโทรอนโต
หมวดหมู่:กลุ่มดนตรีจากรัฐออนแทรีโอ
รายพระนามและชื่อผู้ได้รับพระราชทาน ร.ว.

เครื่องราชอิสริยาภรณ์รัตนวราภรณ์ (The Ratana Varabhorn order of Merit) เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ พระบาทสมเด็จพระมงกุฎเกล้าเจ้าอยู่หัวทรงสถาปนาขึ้นเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมาในปี พ.ศ. 2465 พระองค์จึงสถาปนาเครื่องราชอิสริยาภรย์รัตนวราภรณ์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 5 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว

**รายพระนามและรายชื่อผู้ได้รับพระราชทานเครื่องราชอิสริยาภรณ์รัตนวราภรณ์**

**อ้างอิง**
 สมเด็จฯ กรมพระยาดำรงราชานุภาพ, ตำนานเครื่องราชอิศริยาภรณ์สยาม, พระนคร, โสภณพิพรรฒธนากร, 2468.
ผู้ได้รับเครื่องราชอิสริยาภรณ์ ร.ว.
หมวดหมู่:รายชื่อผู้ได้รับรางวัลในประเทศไทย
มนุษย์กินคน

มนุษย์กินคน (human cannibalism) หมายถึง การที่มนุษย์รับประทานเนื้อหรืออวัยวะภายในของคนอื่น  ความหมายของการกินพวกเดียวกันเองในลักษณะนี้ยังขยายไปยังสัตววิทยา เพื่ออธิบายพฤติกรรมสัตว์ชนิดอื่น 
เชื่อกันว่านีแอนเดอร์ทาลกินพวกเดียวกันเอง และถูกกินโดยบรรพบุรุษของมนุษย์ยุคใหม่ การกินพวกเดียวกันเองยังพบในอียิปต์โบราณ อียิปต์ (มณฑลของโรมัน) รวมถึงช่วงอดอยากในอียิปต์ระหว่าง ค.ศ.1199–1202 หมู่เกาะ  Island Carib ซึ่งเป็นต้นกำเนิดของคำ "cannibalism" เป็นที่รู้จักกันในเรื่องมนุษย์กินคนหลังจากตำนานของพวกเขาได้ถูกบรรทึกในคริสตวรรษที่ 17 อย่างไรก็ดี ความถูกต้องของตำนาน รวมถึงการแพร่หลายของพฤติกรรมกินคนในวัฒนธรรมเหล่านี้ยังเป็นที่ถกเถียงกันอยู่

**อ้างอิง**
หมวดหมู่:พันธุศาสตร์
หมวดหมู่:พฤติกรรมมนุษย์
หมวดหมู่:การกินเนื้อมนุษย์
อนุภาคศาสตร์

อนุภาคศาสตร์ (Micromeritics) เป็นวิทยาศาสตร์แขนงหนึ่งที่ศึกษาเกี่ยวกับสสารที่มีขนาดเล็ก องค์ความรู้ของศาสตร์นี้มีความสำคัญยิ่งต่อการควบคุมขนาดอนุภาคในทางเภสัชกรรมและวัสดุศาสตร์ ขนาดและพื้นที่ผิวของอนุภาคมีความสัมพันธ์กับลักษณะทางกายภาพ เคมี และการออกฤทธฺ์ทางเภสัชวิทยา ในทางคลินิกนั้น ขนาดของอนุภาคยังส่งผลต่อการผลิตรูปแบบเภสัชภัณฑ์ต่างๆ เช่น ยาแขวนตะกอน อิมัลชัน และยาเม็ด ทั้งความคงตัวทางกายภาพและเภสัชกรรมของยาขึ้นอยู่กับขนาดของผลิตภัณฑ์ที่ได้ 

**อ้างอิง**
หมวดหมู่:วัสดุศาสตร์
หมวดหมู่:เภสัชภัณฑ์
สาวบอนด์

ตามเข็มนาฬิกาจากซ้ายบน: อีวา กรีน, แฮลลี เบร์รี, มิเชล โหย่วและเจน ซีมัวร์
สาวบอนด์ (Bond girl) เป็นตัวละครผู้หญิงที่เป็นคนรักหรือเป็นเพื่อนหญิงของ เจมส์ บอนด์ ในนวนิยาย, ภาพยนตร์หรือวิดีโอเกม สาวบอนด์มักจะชื่อที่เป็นคำผวนหรือมุกตลก เช่น พุซซี กาลอร์, แพลนตี โอทูล, ซีเนีย ออนาทอปป์ หรือ โฮลลี กูดเฮด และยังหมายถึงนักแสดงที่รับบทดังกล่าว เช่น เออร์ซูลา แอนเดรส, ออเนอร์ แบลกแมน หรือ โซฟี มาร์โซ
ไม่มีการกำหนดกฎเกณฑ์ว่าสาวบอนด์จะเป็นคนแบบไหนหรือบทบาทของเธอคืออะไร เธออาจเป็นพันธมิตรหรือศัตรูของบอนด์, มีส่วนสำคัญต่อภารกิจหรือแค่ปรากฏตัวให้เห็นความสวยงามของเธอเฉย ๆ มีตัวละครหญิงบางคนเช่น เอ็ม ที่แสดงโดย จูดี เดนช์ และ คามิลล์ มอนเตส สายลับโบลีเวีย ซึ่งร่วมมือกับบอนด์ใน 007 พยัคฆ์ร้ายทวงแค้นระห่ำโลก เป็นสาวบอนด์ที่ไม่มีความสัมพันธ์โรแมนติกกับบอนด์ ทำให้สาวบอนด์ไม่จำเป็นว่าต้องมีความสัมพันธ์โรแมนติกกับบอนด์เสมอไปp=65p=134 
อย่างไรก็ตาม มีการถกเถียงกันว่า บทบาทของเอ็มใน พลิกรหัสพิฆาตพยัคฆ์ร้าย 007 เป็นส่วนสำคัญต่อเนื้อเรื่องของภาพยนตร์ ทำให้เธอมีคุณสมบัติเป็นสาวบอนด์หรือผู้หญิงบอนด์

**รายชื่อสาวบอนด์**

**ภาพยนตร์อีออนโปรดักชันส์**
สาวบอนด์สามารถแบ่งออกเป็นประเภทต่าง ๆ ได้ดังนี้ คนที่มีความสัมพันธ์โรแมนติกกับบอนด์, คนที่ช่วยเหลือบอนด์, หญิงร้าย (ผู้ที่พยายามจะสังหารบอนด์) และ ลูกแกะบูชายัญ (ผู้หญิงที่มีส่วนเกี่ยวข้องกับบอนด์ซึ่งสุดท้ายก็เสียชีวิต) เนื่องจากเป็นที่ถกเถียงกันอยู่ว่าสาวบอนด์คนไหนอยู่ในประเภทไหน (เช่น ถ้าบอนด์จูบผู้หญิง ทำให้เธอเป็นคนรักของบอนด์หรือไม่ หรือ พุสซี กาลอร์ เป็น "หญิงร้าย" หรือไม่ เพราะเธอร่วมมือกับโกลด์ฟิงเกอร์) เกณฑ์ต่อไปนี้จะใช้สำหรับการพิจารณา: ผู้หญิงที่บอนด์มีเพศสัมพันธ์ด้วย, ผู้หญิงที่ช่วยเหลือบอนด์เป็นหลัก, ผู้หญิงที่พยายามจะฆ่าบอนด์และผู้หญิงที่บอนด์มีส่วนเกี่ยวข้องแต่สุดท้ายก็เสียชีวิตจากตัวร้ายหลักหรือลูกสมุนของเขา

**อ้างอิง**

**บรรณานุกรม**
 Cite book |last1= Comentale |first1= Edward P| last2=Watt |first2=Stephen | last3=Willman |first3=Skip | year=2005 |title= Ian Fleming & James Bond: the cultural politics of 007|publisher=Indiana University Press|isbn= 978-0-253-21743-1- isbn= 978-3-638-85372-9- isbn= 978-0-9766372-8-8 
หมวดหมู่:เจมส์ บอนด์
ซีโร่

ซีโร่ มาจากภาษาอังกฤษของคำว่า Zero หมายถึงเลข 0

**บุคคล**
 ซีโร่ มอสเตล- เรนาโต ซีโร่

**ตัวละคร**
 ซีโร่ (ร็อคแมน) - ตัวละครจากเรื่องร็อคแมน X- ซีโร่ (โปเกมอน) - ตัวละครจากเรื่องโปเกมอน เดอะมูฟวี่ ตอน กิราติน่า กับช่อดอกไม้แห่งท้องฟ้าน้ำแข็ง เชมิน- ซีโร่ (เคอร์บี) - ตัวละครจากเคอร์บี (ซีรีส์)- ซีโร่ (โซนิคเดอะเฮดจ์ฮ็อก) - ตัวละครจากโซนิคเดอะเฮดจ์ฮ็อก- ซีโร่ (ดราก้อนบอล) หรือ ซง โกคู - ตัวละครหลักจากสื่อดราก้อนบอล- ซีโร่ หรือ เฮียวโด อิซเซย์ - ตัวละครจากเรื่องไฮสคูล DXD- ซีโร่ - ตัวละครจากเรื่องยาฉะฮิเมะ: เจ้าหญิงครึ่งอสูร- ซีโร่ - ตัวละครจากเรื่องจอห์น วิค แรงกว่านรก 3- ซีโร่ - นามแฝงของลูลูช แลมเพอรูจ จากเรื่องโค้ด กีอัส- ซีโร่ - อีกบุคคลิกของเบรน (แฟรี่เทล ศึกจอมเวทอภินิหาร) จากเรื่องแฟรี่เทล ศึกจอมเวทอภินิหาร- ซีโร่ - นามแฝงของฟุรุยะ เรย์ จากเรื่องยอดนักสืบจิ๋วโคนัน- อุลตร้าแมนซีโร่ - ตัวละครจากอุลตร้าซีรีส์- พันตรีซีโร่ - ตัวละครจากเกมเมทัลเกียร์โซลิด 3: สเนกอีตเตอร์- มิสเตอร์ซีโร่ - นามแฝงของมิสเตอร์ฟรีซ จากเรื่องแบทแมน- มิสเตอร์ซีโร่ - นามแฝงของครอคโคไดล์ (วันพีซ) จากเรื่องวันพีซ- ดร.ซีโร่ - ตัวละครจากเรื่องครอบครัวตึ๋งหนืด- เอเจนซีโร่ - ตัวละครจากมาร์เวลคอมิกส์- คิริว เซโร่ - ตัวละครจากเรื่องแวมไพร์ไนท์- คุโรงาเนะ ซีโร่ - ตัวละครจากเรื่องเมทัลไฟท์ เบย์เบลด ซีโร่-จี- หน่วยที่ 0 หรือ หน่วยพิเศษราชันย์ - กลุ่มตัวละครจากเรื่องเทพมรณะ- 0 หาง - ตัวละครจากเรื่องนินจาคาถาโอ้โฮเฮะ- หมายเลข 0 หรือ มอนตี้ อูโน่ - ตัวละครจากเรื่องรหัสลับเด็กข้างบ้าน- หมายเลข 0 หรือ ยามี่ ริยัลโก้ - ตัวละครจากเรื่องเทพมรณะ- หมายเลข 0 หรือ คุโรโร่ ลูซิเฟอร์ - ตัวละครจากเรื่องฮันเตอร์ x ฮันเตอร์

**ชื่ออื่น ๆ**
 ซีโร่ (มันฮวา) - หนังสือการ์ตูนเกาหลีใต้- มิตซูบิชิ เอ6เอ็ม ซีโร่ - เครื่องบินขับไล่ของจักรวรรดิญี่ปุ่นในสงครามโลกครั้งที่สอง

**ดูเพิ่ม**
 0 (แก้ความกำกวม)
ยอดนักสืบจิ๋วโคนัน: ปริศนามรณะเหนือน่านฟ้า

ยอดนักสืบจิ๋วโคนัน: ปริศนามรณะเหนือน่านฟ้า () เป็นภาพยนตร์ยอดนักสืบจิ๋วโคนันลำดับที่ 14 ออกฉายครั้งแรกในญี่ปุ่นเมื่อวันที่ 17 เมษายน ค.ศ. 2010 ภาพยนตร์เรื่องนี้มีการปรากฏตัวของจอมโจรคิด หลังจากที่เขาปรากฏตัวครั้งล่าสุดใน บทเพลงมรณะแด่เหล่านักสืบ ภาพยนตร์ทำรายได้ในประเทศทั้งสิ้น 3.1 พันล้านเยน และได้ออกอากาศซ้ำทางช่องเอ็นเอ็นเอสเมื่อวันที่ 15 เมษายน ค.ศ. 2011 เพื่อเป็นการฉลองครบรอบ 15 ปีของอนิเมะเรื่องนี้ และได้ออกอากาศซ้ำอีกครั้งในวันที่ 17 สิงหาคม ค.ศ. 2012 สำหรับในประเทศไทย ภาพยนตร์เข้าฉายเมื่อวันที่ 11 ธันวาคม ค.ศ. 2010

**ตัวละคร**

**ตัวละครหลัก**
 เอโดงาวะ โคนัน- โมริ โคโกโร่- โมริ รัน- จอมโจรคิด- ฮัตโตริ เฮย์จิ- โทยามะ คาซึฮะ- ซึซึกิ โซโนโกะ- ไฮบาระ ไอ- ซึซึกิ จิโรคิจิ- ดร.อากาสะ ฮิโรชิ- โคจิมะ เก็นตะ- ซึบุรายะ มิซึฮิโกะ- โยชิดะ อายูมิ
ตำรวจ- เมงูเระ จูโซ- ชิราโทริ นินซาบุโร่- ทาคางิ วาตารุ- ซาโต้ มิวาโกะ- ฮัตโตริ เฮย์โซ- โทยามะ จินทาโร่- สารวัตรโอทากิ โกโร่- นากาโมริ กินโซ

**การผลิต**
มีการประกาศว่าภาพยนตร์เรื่องนี้อยู่ในระหว่างการผลิตจากตอนท้ายของภาพยนตร์ภาคที่ 13 อย่าง ปริศนานักล่าทรชนทมิฬ รายละเอียดของภาพยนตร์ประกาศบนเว็บไซต์อย่างเป็นทางการเมื่อวันที่ 9 ธันวาคม ค.ศ. 2009 ต่อมาในวันที่ 26 มีนาคม ค.ศ. 2010 โชงากูกังได้เผยแพร่มังงะแบบจบในตอนของ ยอดนักสืบจิ๋วโคนัน และ จอมโจรอัจฉริยะ ต่อมาในวันที่ 10 เมษายน ค.ศ. 2010 ได้มีการปล่อยเรือเหาะบินรอบโตเกียวและโยโกฮามะเพื่อโปรโมตภาพยนตร์ ตอนพิเศษ (OVA) ซึ่งมีเนื้อหาเกี่ยวกับเรื่องราวหลังจากในภาพยนตร์ ได้ออกอากาศในวันเดียวกันกับที่ฉายภาพยนตร์รอบปฐมทัศน์

**เพลงประกอบภาพยนตร์**
เพลงประกอบภาพยนตร์เรื่องนี้คือ "โอเวอร์ไดรฟ์" ขับร้องโดยวงการ์เน็ตคราว โดยซิงเกิลนี้เผยแพร่เมื่อวันที่ 14 เมษายน ค.ศ. 2010 ส่วนอัลบั้มเต็มของเพลงประกอบภาพยนตร์ก็เผยแพร่ในวันเดียวกันนี้เอง

**สื่อ**
ดีวีดีแบบเช่าออกจำหน่ายในวันที่ 8 ตุลาคม ค.ศ. 2010 ซึ่งประกอบไปด้วยภาพยนตร์และเกม นอกจากนี้ ยังมีสื่อหลายรูปแบบ ได้แก่ ดีวีดีธรรมดา, ดีวีดีบลูเรย์ และดีวีดีแบบพิเศษ (ลิมิตเต็ดเวอร์ชัน)) ดีวีดีทั้งหมดวางจำหน่ายในวันที่ 16 พฤศจิกายน ค.ศ. 2010 ในระบบเสียงดอลบีดิจิตัล เอชดี 5.1 ดีวีดีเวอร์ชันปกติประกอบด้วยภาพยนตร์ ตัวอย่างภาพยนตร์ และโปสการ์ดที่วาดโดยโกโช อาโอยามะ ส่วนดีวีดีแบบพิเศษได้เพิ่มตอน "Osaka Okonomiyaki Odyssey" จากเมจิกไฟล์ 4, ตอนพิเศษ "I Love Conan Gather! How to Enjoy Detective Conan: Lost Ship in the Sky 100 Times More!", ภาพถ่าย และปลอกแขนเสื้อ

**การตอบรับ**
ภาพยนตร์เรื่องนี้ได้รับการเสนอชื่อเข้าชิงภาพยนตร์แอนิเมชันยอดเยี่ยมแห่งปีในงานประกาศรางวัลเจแปนอะคาเดมีไพรซ์ประจำปี 2010

**อ้างอิง**

**แหล่งข้อมูลอื่น**
  เว็บไซต์ทางการญี่ปุ่น -  ข่าวจาก Anime News Network -  เว็บไซต์ทางการไต้หวัน date=2010-04-07 -  เว็บไซต์ทางการเกาหลี date=2010-07-25  
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์อนิเมะที่ออกฉายในปี พ.ศ. 2553
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์การบิน
หมวดหมู่:จอมโจรคิด
ไมเคิล ไอรอนไซด์

ไมเคิล ไอรอนไซด์ นักแสดง นักพากย์ นักเขียนบท ผู้กำกับ ผู้้อำนวยการสร้างภาพยนตร์ และภาพยนตร์โทรทัศน์ชาวแคนาดา  มีบทบาทการแสดงที่เป็นที่จดจำจากบทผู้ร้ายในภาพยนตร์ไซไฟ หรือบทนายทหารในภาพยนตร์สงครามหลายเรื่อง  เป็นนักแสดงที่ใช้เทคนิคการแสดงแบบ "Method acting" 
ไมเคิล ไอรอนไซด์ มีชื่อจริงว่า เฟรเดอริก เรจินัลด์ ไอรอนไซด์  เกิดที่โทรอนโต ประเทศแคนาดา เริ่มเขียนบทละครตั้งแต่อายุ 15 ปี และได้รับรางวัลการเขียนบทเป็นครั้งแรกเมื่อปี ค.ศ. 1967 เมื่ออายุ 17 ปี ขณะกำลังเรียนอยู่ที่วิทยาลัยศิลปะและการออกแบบแห่งออนแทริโอ
ไอรอนไซด์เริ่มแสดงภาพยนตร์และละครตั้งแต่ปี 1977 ผลงานที่ทำให้เริ่มมีชื่อเสียง คือภาพยนตร์ไซไฟ-เขย่าขวัญ ของเดวิด โครเนนเบิร์กเรื่อง Scanner (1981), ไซไฟซีรีส์ V: The Final Battle (1984-1985) ฉายทางเอ็นบีซี, Top Gun (1986) ของโทนี สก็อตต์ นำแสดงโดยทอม ครูซและเคลลี แมคกิลลิส, Total Recall (1990) ของพอล เวอร์โฮเวน นำแสดงโดยอาร์โนลด์ ชวาร์เซเน็กเกอร์และชารอน สโตน
ไอรอนไซด์ยังเป็นผู้ให้เสียงพากษ์ "แซม ฟิสเชอร์" ในวิดีโอเกมชุด Splinter Cell ที่สร้างจากนวนิยายของทอม แคลนซี  

**อ้างอิง**

**แหล่งข้อมูลอื่น**
name=Michael Ironside- Michael Ironside Interviewfix-attempted=yes  at  www.sci-fi-online.com
หมวดหมู่:นักแสดงแคนาดา
หมวดหมู่:บุคคลจากโทรอนโต
ภาษากะตัว

ภาษากะตัว มีผู้พูดทั้งหมด 3,000 คน (พ.ศ. 2524) ในเวียดนามทางภาคใต้ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญเขมรตะวันออก สาขาย่อยบะห์นาริก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กะตัว
อิเล็กโทน

ยามาฮ่า อีเล็คโทน ELS-01
อิเล็กโทน (Electone) เป็น เครื่องดนตรีไฟฟ้าประเภทลิ่มนิ้วดีด สามารถปรับแต่งเสียงได้แตกต่างกันมากภายในเครื่องเดียว  มีจังหวะกลอง คอร์ดและเบสแบบอัตโนมัติ  สามารถเล่นเพลงโดยใช้นักดนตรีเพียงคนเดียว 
ลิ่มนิ้วดีดของอีเล็คโทนจะมีตั้งแต่ 1 - 3 ชั้น  ชั้นล่างสุดเล่นด้วยมือซ้าย กำเนิดเสียงในระดับต่ำ ชั้นกลางเล่นด้วยมือขวา กำเนิดเสียงในระดับกลาง-สูง  ชั้นบนสุดจะเป็นเสียงพิเศษต่างๆ ซึ่งบางรุ่นก็ไม่มี  เท้าข้างขวาทำหน้าที่ควบคุมสวิทช์เท้าปรับความดัง-เบาของเสียงทั้งหมดที่ เกิดขึ้นในขณะที่บรรเลง  เท้าข้างซ้ายทำหน้าที่เล่นเสียงเบส ในกรณีที่ต้องการเสียงเบสแบบอัตโนมัติเท้าข้างซ้ายก็ไม่ต้องทำหน้าที่อะไร
 เครื่องหมายการค้า ของออร์แกนไฟฟ้าที่ผลิตโดยยามาฮ่า มีคีย์กด 3 ชั้น- ชั้นบน (Upper) - ชั้นล่าง (Lower) - เบสเท้า (Foot bass) 

ด้านบนของเครื่องอิเล็กโทนจะมีแผงควบคุม สามารถใช้ ปรับเสียง จังหวะกลอง ความเร็วของจังหวะได้
หมวดหมู่:ยามาฮ่า
หมวดหมู่:เครื่องลิ่มนิ้ว
ภาษากูกอง

ภาษากูกอง (Kucong) หรือ ภาษาโกซุง ภาษาละห์ลู มีผู้พูดทั้งหมด 46,870 คน พบในเวียดนามทางภาคตะวันตกเฉียงเหนือ 6,870 คน (พ.ศ. 2550) พบในจีน 40,000 คน (พ.ศ. 2550) ในมณฑลยูนนาน ใกล้เคียงกับภาษาล่าหู่ ผู้พูดภาษานี้ในจีนกำลังลดจำนวนลง ส่วนใหญ่จะพูดภาษาจีนหรือภาษาล่าหู่ได้ด้วย จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า 

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กูกอง
กูกอง
จูน ออร์ฮาลิซา

จูน ออร์ฮาลิซา (Jun Orhaliza) นักมวยสากลชาวฟิลิปปินส์ สถิติการชก 40 ครั้ง ชนะ 20 (น็อค 10) เสมอ 6 แพ้ 14 

**ประวัติ**
ออร์ฮาลีซา ขึ้นชกมวยสากลอาชีพครั้งแรกเมื่อ 26 กันยายน พ.ศ. 2535 ชนะน็อค วิลสัน ฟลอเรส ยก 1 จากนั้นก็ขึ้นชกชนะเป็นส่วนใหญ่ จน 19 สิงหาคม พ.ศ. 2538 จึงได้ขึ้นชิงแชมป์ฟิลิปปินส์รุ่นไลท์ฟลายเวท แต่ก็เป็นฝ่ายแพ้คะแนนลีโอ รามิเรซไป ต่อมาใน พ.ศ. 2539 ไปชกนอกรอบที่เกาหลีใต้ เสมอกับ จาง วูฮี จากนั้นมาชิงแชมป์โลกรุ่นมินิมัมเวท IBF เมื่อ 13 กรกฎาคม ซึ่งเป็นฝ่ายแพ้น็อค รัตนพล ส. วรพินในยกที่ 3 จากนั้น ออร์ฮาลีซาก็ชกแพ้บ้าง ชนะบ้าง ขึ้นชกครั้งสุดท้ายเมื่อ 17 มิถุนายน พ.ศ. 2542 ชนะคะแนน แจ๊ค โกเมน ที่ ฟิลิปปินส์ จากนั้นก็ไม่ได้ชกมวยอีก

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 13 กรกฎาคม 2539 แพ้น็อค รัตนพล ส.วรพิน ยก 3 ที่ เชียงใหม่

**อ้างอิง**
  สถิติการชก boxrec.com date=2015-04-01  
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:บุคคลจากจังหวัดดาเวาเดลซูร์
กิม ซูร์ยามัน

จิม เซอร์ยามัน (Gim Suryaman) นักมวยสากลชาวอินโดนีเซีย สถิติการชก 5 ครั้ง ชนะ 1 (น็อค 1) เสมอ 2 แพ้ 2 

**ประวัติ**
เซอร์ยามันขึ้นกมวยสากลอาชีพครั้งแรกเมื่อ 18 กุมภาพันธ์ พ.ศ. 2531 โดยเป็นการชิงแชมป์อินโดนีเซียรุ่นมินิมัมเวท ปรากฏว่าเป็นฝ่ายแพ้คะแนนจอห์น อารีฟ จากนั้น ขึ้นชกเสมอกับ นานา ซูฮานา และขึ้นชิงแชมป์เงารุ่นสตรอเวท WBC ในการชกครั้งต่อมากับนภา เกียรติวันชัยเมื่อ 16 เมษายน พ.ศ. 2531 ที่อินโดนีเซีย ปรากฏว่าเซอร์ยามันเป็นฝ่ายแพ้คะแนนไป เซอร์ยามันขึ้นชกอีกเพียงสองครั้ง โดยครั้งล่าสุด เสมอกับ ฮุสนี เรย์ เมื่อ 21 สิงหาคม พ.ศ. 2531 จากนั้นก็แขวนนวมไป ไม่ได้ชกมวยอีกเลย

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นสตรอเวท WBC เมื่อ 16 เมษายน 2531 แพ้คะแนน นภา เกียรติวันชัย ที่ อินโดนีเซีย

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
Rhizopus

Rhizopus เป็นสกุลของราที่สร้างเส้นใย พบในดิน ผักและผลไม้ที่กำลังย่อยสลาย มูลสัตว์ และขนมปังเก่า เป็นราที่พบในลูกแป้ง และมีบทบาทในการทำข้าวหมาก
Rhizopus สร้างทั้งสปอร์แบบอาศัยเพศและไม่อาศัยเพศ สปอแรงจิโอสปอร์แบบไม่อาศัยเพศ สร้างภายในโครงสร้างคล้ายหัวเข็มหมุดที่เรียกสปอแรงเจียม
ภาพโครงร่างของ Rhizopus spp.

**แหล่งข้อมูลอื่น**
  Rhizopus date=2007-11-17  at DoctorFungus.org-  Rhizopus at Zygomycetes.org-  Photos of Rhizopus spp. used for tempeh-makingfix-attempted=yes  at www.tempeh.idv.tw
หมวดหมู่:เห็ดรา
Rhizopus oryzae

Rhizopus oryzae เป็นราก่อโรคในคน จีโนมของสายพันธุ์ RA 99-880 ที่คัดแยกได้จากอุจจาระที่ติดเชื้อได้มีการหาลำดับเบสได้อย่างสมบูรณ์ ในช่วง พ.ศ. 2547 - 2548
เชื้อราชนิดนี้ เป็นเชื้อราที่เป็นองค์ประกอบในลูกแป้งเพื่อใช้ในการหมักแอลกอฮอล์ในทวีปเอเชีย รวมทั้งการทำข้าวหมากของไทยด้วย โดยสามารถผลิตเอนไซม์ย่อยแป้งได้

**แหล่งข้อมูลอื่น**
  Index Fungorum-  USDA ARS Fungal Databasedate=2007-08-20 -  Broad Institute page on Rhizopus oryzae genome
หมวดหมู่:เห็ดรา
หมวดหมู่:จุลินทรีย์ในอาหารหมักดอง
Rhizopus oligosporus

Rhizopus oligosporus เป็นราในวงศ์ Mucoraceae ที่นิยมใช้เป็นหัวเชื้อสำหรับการทำเต็มเปที่เป็นอาหารพื้นบ้านของอินโดนีเซีย ซึ่งเป็นการหมักราสีขาวกับถั่วเหลือง จนนิ่มและกินได้
Rhizopus oligosporus สร้างยาปฏิชีวนะที่ยับยั้งการเจริญของแบคทีเรียแกรมบวก รวมทั้งเชื้อที่เป็นอันตราย เช่น Staphylococcus aureus และเป็นประโยชน์ เช่น Bacillus subtilis Rhizopus oligosporus มีอีกชื่อหนึ่งคือ Rhizopus microsporus var. oligosporus.

**อ้างอิง**
 Kobayasi S, Okazaki N, Koseki T (1992). Purification and characterization of an antibiotic substance produced from Rhizopus oligosporus IFO 8631.  PubMed

**แหล่งข้อมูลอื่น**
  Index Fungorum page (synonyms)
หมวดหมู่:เห็ดรา
หมวดหมู่:จุลินทรีย์ในอาหารหมักดอง
บรูซ เออร์วิน

บรูซ เออร์วิน (ブルース・アーヴィン; Bruce Irvin) เป็นตัวละครจากเกมซีรีส์เทคเคน ปรากฏตัวครั้งแรกในเทคเคนภาค 2 โดยเป็นคิกบ็อกเซอร์ผู้นำวิชามวยไทยมาใช้ในการต่อสู้ บรูซออกสู้ตามคำเชิญของคาสึยะ มิชิม่า เพื่อพิสูจน์ฝีมือด้านมวยไทยของตน และเพื่อช่วยเหลือเด็กผู้ยากไร้ เขาเป็นบอดี้การ์ดคนสำคัญของคาสึยะ มิชิม่า ในเทคเคน ภาค 2 และภาค 6 นอกจากนี้ ตั้งแต่เทคเคน 5 เป็นต้นมา ได้มีการจำลองรูปแบบการต่อสู้และการเคลื่อนไหวของบรูซ เออร์วิน มาจาก ทัชชกร ยีรัมย์ ("โทนี่ จา" หรือ "พนม ยีรัมย์") เช่นเดียวกับ มาร์แชล ลอว์ ซึ่งตัวละครของเกมเดียวกัน ที่จำลองรูปแบบการเคลื่อนไหวและเสียงร้องจากบรูซ ลี และคำพูดประจำตัวของบรูซ เออร์วิน คือ : "I'm your worst nightmare."
สำหรับเครื่องแต่งกายในชุดของนักมวยไทยโบราณของบรูซ เออร์วิน ในเทคเคน 5 นั้น ทางผู้ผลิตได้เชิญนักวาดการ์ตูนชื่อเคสุเกะ อิตางากิซึ่งเป็นผู้เขียนการ์ตูนมังงะที่มีชื่อเสียงเรื่องบากิ มาร่วมออกแบบสำหรับการปรากฏตัวในครั้งดังกล่าวด้วยเช่นกัน โดยบรูซ เออร์วิน เป็นผู้ใช้วิชามวยไทยเข้าต่อสู้กับศิลปะการต่อสู้แขนงอื่น

**ประวัติตามท้องเรื่อง**
บรูซ เออร์วิน เป็นชาวแอฟริกันอเมริกัน พ่อแม่ของเขาถูกสังหารเมื่อสมัยที่เขายังเด็ก เขาจึงฝึกฝนวิชามวยไทยในช่วงแรกเริ่มของชีวิต เพื่อหาเลี้ยงตัวเอง ภายหลังจากที่เขาได้รับชัยชนะครั้งแรกแล้วก็เดินทางกลับบ้านของตน ขณะที่เขาขึ้นเครื่องบินก็ไม่ทราบว่า เลย์ วูลอง ซึ่งเป็นตำรวจจากแผนกคดีสืบส่วน ได้แอบสะกดรอยอยู่บนเครื่องบินลำเดียวกัน
เนื่องจากการเสียชีวิตของพ่อแม่ที่ถูกฆ่าตาย บรูซจึงเกิดความชิงชังต่ออาชญากรรม เขาหันมาใช้วิชามวยไทยเพื่อปกป้องเด็กกำพร้าจากการรังแกของพวกอันธพาล ทั้งนี้ เป็นเพราะว่ามีความเห็นใจต่อเด็กกำพร้าในสถานภาพที่ไม่มีพ่อแม่เช่นเดียวกับตน ในภายหลัง "บรูซ" ได้เป็นบอดี้การ์ดให้กับคาสึยะ มิชิม่า ทั้งยังให้ความร่วมมือกับเจ้านายของเขาในแผนการเข้ายึดองค์กร จี-คอร์ปอเรชั่น ในเวลาต่อมา

**ท่าไม้ตาย**
ไฟล์:บรูซ มวยไทยโบราณ.jpg|thumb|ภาพการออกแบบ บรูซ เออร์วิน ในชุดนักมวยไทยโบราณ สำหรับเทคเคน 5 ออกแบบโดยเคสุเกะ อิตางากิ ซึ่งเป็นนักเขียนการ์ตูนเรื่องบากิ
ชื่อท่าไม้ตายของ บรูซ เออร์วิน อิงมาจากภาษาไทยแทบทุกกระบวนท่า ซึ่งมีดังต่อไปนี้ :- Bulldog Chomp - (บูลด็อกขย้ำ)- Seua Lep - (เล็บเสือ)- Dtee Sawk Kao - (ตีศอกเข่า)
ท่าพิเศษ- Ducking Upper Lopburi - (ดัคกิงอัปเปอร์ ลพบุรี)- Rib Crush Hanuman - (ริบครัช หนุมาน)- Rib Crush Erawan - (ริบครัช เอราวัณ)- Thai PDK - (ไทย PDK)- Thai PK - (ไทย PK)- Kraisorn Rajasri - (ไกรสรราชสีห์)- Knee Blast Erawan - (นีบลาสท์ เอราวัณ)
ท่าแบบมวยไทยที่ใช้ชื่อดัดแปลงจากภาษาไทย- Pasart Krabong - (ปราสาทกระบอง)- Pasart Lopburi - (ปราสาทลพบุรี)- Pasart Ten Kao - (ปราสาทแท่นเข่า)- Pasart Chaiya - (ปราสาทไชยา)- Pasart Hammer - (ปราสาทค้อน)

**การปรากฏตัวในเทคเคน: เดอะโมชั่นพิกเจอร์**
บรูซ เออร์วิน ได้ปรากฏตัวในภาพยนตร์แอนิเมชันชุดเทคเคน: เดอะโมชั่นพิกเจอร์ (Tekken: The Motion Picture) ในฐานะบอดี้การ์ดของลี เชาลัน โดยบรูซ ได้รับคำสั่งให้ต่อสู้กับแจ็ค-2

**อ้างอิง**
  ข้อมูลเกี่ยวกับ "บรูซ เออร์วิน" (Tekkenpedia)

**ดูเพิ่ม**
 ไบรอัน ฟิวรี่

**แหล่งข้อมูลอื่น**
  ข้อมูลเกี่ยวกับ "บรูซ เออร์วิน" -  Tekken 6 Storyline date=2010-12-22  -  ข้อมูลเกี่ยวกับ "บรูซ เออร์วิน" -  鉄拳 公式サイト- ナムコ 製品情報
** 鉄拳  Playstation date=2010-02-13 
หมวดหมู่:ตัวละครเกม
หมวดหมู่:เทคเคน
หมวดหมู่:ตัวละครที่เป็นนักมวยไทย
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครชายในวิดีโอเกม
Aspergillus

Aspergillus เป็นสกุลของรามีสมาชิกประมาณ 200-300 ชนิดในธรรมชาติ Aspergillus พบครั้งแรกเมื่อ พ.ศ. 2272 โดย Pier Antonio Micheli ชาวอิตาลีที่ดูเชื้อราด้วยกล้องจุลทรรศน์ Micheli เห็นว่ารูปร่างของราเหมือนน้ำพุจึงตั้งชื่อตามรูปร่างนั้น ในปัจจุบัน "aspergillum" เป็นชื่อของราที่ผลิตสปอร์แบบไม่อาศัยเพศ ในขณะที่ 1 ใน 3 ของสปีชีส์ทั้งหมดมีระยะที่มีเพศ

**การเจริญและการแพร่กระจาย**
ไฟล์:Aspergillus on tomato.jpg|thumb|left|250px|Aspergillus บนผิวมะเขือเทศ 
Aspergillus เป็นสิ่งมีชีวิตที่ต้องการออกซิเจนสูงมาก พบในบริเวณที่มีออกซิเจนมากเกือบทั้งหมดโดยทั่วไปเจริญเป็นเส้นใยราบนผิวของอาหารที่มีคาร์บอนมากเช่น กลูโคส อะไมโลส Aspergillus พบปนเปื้อนในอาหารที่มีแป้ง เช่นขนมปังและมันฝรั่ง และเจริญบนต้นไม้

**เชื้อก่อโรค**
Aspergillusบางชนิดก่อให้เกิดโรคที่เป็นปัญหาในคนและสัตว์ ที่เป็นที่รู้จักดีคือ Aspergillus fumigatus ซึ่งเป็นเชื้อก่อโรคที่สำคัญในคนที่มีภูมิคุ้มกันบกพร่อง
และ Aspergillus flavus Aspergillus flavus ผลิต
อะฟลาทอกซิน (aflatoxin) ซึ่งเป็นสารก่อมะเร็ง และคงทนในอาหารเช่นถั่ว เชื้อที่ก่อโรคภูมิแพ้ เช่น Aspergillus fumigatus และ Aspergillus clavatusสปีชีส์ที่เป็นเชื้อก่อโรคที่สำคัญทางการเกษตรเช่น Aspergillus spp. ก่อโรคในธัญพืช โดยเฉพาะข้าวโพด และสร้าง mycotoxin รวมทั้งอฟลาทอกซิน

**การวิจัย**
ไฟล์:Four 3-day old Aspergillus colonies on a Petri dish.png|thumb|left|โคโลนีอายุ 3 วันของ Aspergillus 4 ชนิด ตามเข็มนาฬิกาจากบนซ้าย:A. nidulansสายพันธุ์ในห้องปฏิบัติการ ; สายพันธุ์เดียวกันแต่ทำให้กลายพันธุ์ที่ yA gene ซึ่งเกี่ยวกับการสร้างรงควัตถุสีเขียว; A. oryzae สายพันธุ์ที่ใช้หมักถั่วเหลือง; A. oryzae RIB40.
A. nidulans ใช้เป็นสิ่งมีชีวิตสำหรับการวิจัยมาหลายปี และใช้โดย Guido Pontecorvo เพื่อแสดง parasexuality ในเห็ดรา ในปัจจุบัน A. nidulans เป็นสิ่งมีชีวิตกลุ่มแรกที่นำมาหาลำดับเบสในจีโนม ในพ.ศ. 2551 เชื้อราในสกุล Aspergillus 7 ชนิดได้หาลำดับเบสในจีโนมแล้ว คือเชื้อในทางอุตสาหกรรมใช้ A. niger (2 สายพันธุ์), A. oryzae และ A. terreusและเชื้อก่อโรค A. clavatus, A. fischerianus (Neosartorya fischeri), A. flavus และ A. fumigatus (two strains).

**อ้างอิง**
 Du C, Lin SK, Koutinas A, Wang R, Dorado P, Webb C. “A wheat biorefining strategy based on solid-state fermentation for fermentative production of succinic acid.” Bioresour Technol. 21 April 2008.- Zirbes JM, Milla CE. “Steroid-Sparing effect of omalizumab for allergic bronchopulmonary aspergillosis and cystic fibrosis”. 23 April 2008; 43(6):607-610.

**แหล่งข้อมูลอื่น**
  Aspergillus Genome Resources (NIH)-  Aspergillus Comparative Database Comparative genomic resource at the Broad Institute-  Central Aspergillus Data Repository-  The Fungal Genetics Stock Center date=2006-10-01 -  The Aspergillus/Aspergillosis Website date=2006-06-14  An encyclopedia of Aspergillus for patients, doctors and scientists-  Aspergillus surveillance project at a large tertiary-care hospital. date=2006-07-14  (PDF).-  The Aspergillus Genome Database date=2021-05-25 
หมวดหมู่:เห็ดรา
หมวดหมู่:เห็ดราปรสิต
วินซ์ วอห์น

วินเซนต์ แอนโทนี "วินซ์" วอห์น นักแสดงชาวอเมริกันเชื้อสายแคนาดา มีชื่อเสียงในฐานะนักแสดงตลก
วินซ์ วอห์นเริ่มชีวิตการแสดงในช่วงปลายทศวรรษ 1980 โดยเป็นนักแสดงในภาพยนตร์โฆษณาของรถยนต์เชฟโรเลต และแสดงในภาพยนตร์ซีรีส์หลายเรื่องแต่ไม่ประสบความสำเร็จ จนกระทั่งได้แสดงภาพยนตร์เรื่อง Swingers  (1996) ของจอห์น แฟฟ์โร, จูราสสิค พาร์ค 2 (1997) ของสตีเวน สปีลเบิร์ก, ไซโค (1998) ของอัลเฟรด ฮิตช์ค็อกฉบับสร้างใหม่โดยนอร์แมน เบตส์ และ The Cell (2000) คู่กับเจนนิเฟอร์ โลเปซ
วินซ์ วอห์นเริ่มประสบความสำเร็จกับบทตลกหลายเรื่องติดต่อกันตั้งแต่ปี 2003 หลังจากภาพยนตร์เรื่อง Old School ที่แสดงร่วมกับวิล เฟอร์เรลและลูค วิลสัน เขารับบทคู่กับเบน สติลเลอร์ใน Starsky & Hutch และ Dodgeball (2004)  ใน Be Cool, Thumbsucker, Mr. & Mrs. Smith และ Wedding Crashers (2005)
วินซ์ วอห์นเคยออกเดตกับเจนนิเฟอร์ อนิสตัน หลังจากเธอหย่ากับแบรด พิตต์ในปี 2005 ทั้งคู่เคยวางแผนจะหมั้นกัน  แต่แล้วก็แยกทางกันเมื่อปลายปี 2006

**อ้างอิง**

**แหล่งข้อมูลอื่น**
 name=Vince Vaughn-  Vince Vaughn.com date=2009-03-12 
หมวดหมู่:นักแสดงอเมริกัน
หมวดหมู่:นักแสดงตลกอเมริกัน
หมวดหมู่:ชาวอเมริกันเชื้อสายแคนาดา
หมวดหมู่:บุคคลจากมินนีแอโพลิส
ความร้อนแฝงจำเพาะ

ความร้อนแฝงจำเพาะ (Specific Latent Heat, ย่อ: L) หมายถึง ปริมาณความร้อนที่ทำให้วัตถุมวล 1 หน่วย เปลี่ยนสถานะให้หมดพอดี โดยอุณหภูมิไม่เปลี่ยน

โดยที่
Q เป็นปริมาณความร้อนที่ปลดปล่อยออกมาหรือดูดซึมเข้าไประหว่างการเปลี่ยนสถานะของสาร (หน่วยเป็น kJ หรือ BTU),
m เป็นมวลของสาร และ
L เป็นความร้อนแฝงจำเพาะของสสารหนึ่ง ๆ (kJ kg−1 หรือ BTU lb−1), โดยใช้ Lf สำหรับฟิวชัน, หรือ Lv สำหรับการกลายเป็นไอ
หมวดหมู่:อุณหเคมี
หมวดหมู่:อุณหพลศาสตร์
มนันยา ธนะภูมิ

มนันยา เป็นนามปากกาของ มนันยา ธนะภูมิ (นามสกุลเดิม วิทยานนท์)  นักเขียนเรื่องสั้น สารคดี และนักแปลนวนิยายจากภาษาอังกฤษ  ผลงานที่มีชื่อเสียงคือเรื่องสั้นชุด "ชาวเขื่อน" ที่เขียนจากประสบการณ์จริงขณะติดตามสามีที่เป็นวิศวกรกรมชลประทาน ควบคุมงานก่อสร้างเขื่อนกิ่วลม จังหวัดลำปาง เมื่อ พ.ศ. 2516 ตีพิมพ์เป็นตอนในนิตยสารสตรีสาร และรวมเล่มในชื่อ "เอ แมน คอลด์ เป๋ง", "ลาก่อนกิ่วลม" และ "ก่อนจะจากกิ่วลม"  ปัจจุบันลาออกจากราชการก่อนเกษียณอายุ 
มนันยาเกิดที่กรุงเทพมหานคร จบการศึกษาจากโรงเรียนราชินี โรงเรียนเตรียมอุดมศึกษา และคณะอักษรศาสตร์ จุฬาลงกรณ์มหาวิทยาลัย จากนั้นได้รับทุนไปอบรม สาขารัฐประศาสนศาสตร์ จาก Institut Internationale'd Administration Publique ที่ปารีส ประเทศฝรั่งเศส   จากนั้นได้ทำงานที่บริษัทการบินไทย และรับราชการกรมชลประทาน พร้อมกับทางานเขียนและบทประพันธ์ต่างๆ

**อ้างอิง**
หมวดหมู่:นักเขียนชาวไทย
หมวดหมู่:นามปากกา
หมวดหมู่:บุคคลจากโรงเรียนราชินี
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย